Karja tänav (Rakvere)

Karja tänav on tänav Rakveres, linna üks kesksemaid tänavaid. See asub Rakvere keskväljakust linnulennult 1,1 km lõunas.

Tänav on 1520 meetri pikkune ja 15–20 meetrit lai.Kohalike teede nimekiri Vaadatud 09.12.2020 Karja tänav on piiriks Kondivalu ja Õpetaja Heinamaa linnaosa vahel, läbib Seminari linnaosa ning on piiritänavaks Paemurru ja Kurikaküla linnaosa vahel.Rakvere linnaosad

Karja tänav algab Juhan Kunderi tänavalt ning ida poole kulgedes ristub järgmiste tänavatega: Kastani puiestee, Tartu tänav, Allika tänav, Aia tänav, Väike-Karja tänav, Viru tänav, Vabaduse tänav, Nisu tänav, Seminari tänav, Side tänav, Rägavere tee, Võidu tänav ja Ussikuninga tänav. Tänav lõpeb linna idapiiril, kus algab Rakvere valla Ussimäe küla.Geoportaal. Vaadatud 09.12.2020

Karja 11 asub 1870. aastatel väidetavalt tüüpfassaadi nr. 99 järgi ehitatud üks väheseid Rakveres säilinud venepäraseid kolmeaknalise tänavafassaadiga maja, muljetavaldava saelauadekooriga. 20. sajandi algul ehitati hoone ümber aktsiisivalitsuseks, praegu on see kortermaja.

Karja 13 asub aastatel 1870–1872 ehitatud puidust aadlielamu, mis rahvasuus on tuntud Parunimajana ja hoone taga asuv park Paruniaiana. 
 Ajalugu 
19. sajandil oli tänava nimi Karjamaa, kuna mööda seda ajasid linlased loomakarja ühiskarjamaale. Hiljem lühendatud nimega Karja tänavast sai 20. sajandi algul, kui Kondivalu piirkonda kolisid kroonuametnikud, Riia tänav ja 1910. aastast Peeter I tänavOdette Kirss, Tänavanimed vahetuvad aegade tuules, Virumaa Teataja, nr. 168, 3 september 2020. 1920. aastatel Karja tänava nimi taastati.Odette Kirss. "Jalutaja teejuht. Rakvere", Tallinn, Solnessi Arhitektuurikirjastus, 2007.

Viited

Kategooria: Rakvere tänavad